stanford-oval/wikipedia huggingface dataset:
סמואל אלברט לוין
הערות שוליים

↑  Wooley CF, Stang JM (באוגוסט 1990). "Samuel A Levine's first world war encounters with Mackenzie and Lewis". British Heart Journal. 64 (2): 166–70. doi:10.1136/hrt.64.2.166. PMC 1024362. PMID 2203398. {{cite journal}}:  (עזרה)
↑  Harvey WP (2005). "Proc, Dr. Sam, Uncle Henry, and the "Little Green Book". Interview by Charles F. Wooley". The American Heart Hospital Journal. 3 (1): 8–13. PMID 15722672.(הקישור אינו פעיל)
1 2  Bedford, D. Evan (1966). "Samuel Albert Levine 1891–1966". British Heart Journal. 28 (6): 853–854. doi:10.1136/hrt.28.6.853. PMC 490104. PMID 5332780.
↑  Tobin, James (2014). The Man He Became: How FDR Defied Polio to Win the Presidency. Simon & Schuster. ISBN 978-0743265164.
↑  Levine, Herbert J. (ביוני 1992).  Hurst, J. Willis (ed.). "Profiles in Cardiology: Samuel A. Levine (1891–1966)". Clinical Cardiology. 15 (6): 473–476. doi:10.1002/clc.4960150618. PMID 1617831. {{cite journal}}:  (עזרה)
1 2  Associated Press (1 באפריל 1966). "Samuel A. Levine, Physician, Was 75". The New York Times. נבדק ב-2015-10-03. {{cite news}}:  (עזרה)
1 2  "Dr. Samuel A. Levine Dead at 75: Cardiologist Was Medical Innovator". The Harvard Crimson. 1 באפריל 1966. נבדק ב-2015-10-03. {{cite web}}:  (עזרה)
| --- | --- |
בקרת זהויות :  NLI: 987007330083605171  ISNI: 0000 0004 5304 746X  LCCN: n86111086  NKC: nlk20030130566  SNAC: w6rn45fm  SUDOC: 118410113  Trove: 871634  VIAF: 55636204   WorldCat (עם VIAF): 55636204
סיפורים מלמדים

סיפורים מלמדים הוא מושג המשמש לתאר נרטיבים שיוצרו בכוונה כאמצעים להעברת חוכמה. אידריס שאה משתמש במושג בהקשר של לימוד והוראה סופי, ומתאר את הסיפורים הללו כ"האוצר בעל הערך הרב ביותר במורשת האנושית". סיפורים מלמדים מכסים תחום רחב מאוד בספרות ונכללים בהם אנקדוטות, תיאורי מפגשים בין חכמים ותלמידים, ביוגרפיות, מיתוסים, סיפורי מעשייה, משלים ובדיחות. לרוב יש לסיפורים מסוג זה משמעות מעבר לסביבה הלימודית ההתחלתית שלהם והם תרמו באופן משמעותי לספרות ולפולקלור של העולם.
תפקיד

סיפורים מלמדים מאופיינים על ידי התפקיד הלימודי שלהם יותר מכל דבר אחר, גם אם הם ממלאים שימושים הרבים האחרים. שאה השווה את הסיפור המלמד הסופי לאפרסק: "ייתכן שמשהו יתרגש מהמראה החיצונית היפה של האפרסק. אפשר לאכול את האפרסק עם טעמו הנפלא... לרוב זורקים את החרצן, אבל אפשר לשבור אותו ולמצוא את הגרעין הטעים. זה העומק המוסתר."
הנרטיבים האלה לכן הגיעו לתפוצה רחבה מחוץ לתפקיד לימודי כלשהו, לעיתים קרובות יש להם משמעות תרבותית וערך בידורי, לפעמים הם מספקים תשובה מוסרית, מצביעים על פתרון לבעיה כלשהי, או משמשים כחיזוק לאמונה. התכונה שעושה אותם סיפורים מלמדים היא שהם פתוחים ופירושם תלוי בקורא, כל אחד עם ההבנה שלו. בסופו של עניין, מטרתם היא לשנות את תהליך המחשבה עצמו. הם מעמידים לרשות מי שמכיר אותם סוג של מכשיר להערכה עצמית, להבנת העולם ולהבנת מצבים שבני אדם נתקלים בהם. מסיבה זו, קריאה, קריאה חוזרת, דיון ופרוש של הנרטיבים הללו הפך לחלק משמעותי ביותר דשל הפעילויות בהן השתתפו חברים בקבוצות הלימוד של שאה.
דוריס לסינג כותבת:
"הסיפור המלמד האמיתי, באם הוא בן אלף שנה או חדש לגמרי, פועל הרבה מעבר למשלים שהם עדיין חלק מהתרבות שלנו. למשלים יש מסר ישיר... אבל בסיפור מלמד סופי, ייתכנו מספר שכבות של משמעות, חלקן שאין להביע במילים. השיטות שבהן משתמשים בלימוד ספרות בבתי ספר ובאוניברסיטאות היום יכולות להוות מכשול לאנשי ספרות לגשת לספרות סופית בדרך מועילה: הסופים לא מפרקים את הסיפור כדי לפרשו. הם מצטטים את המקרה של הילד שפרק את הזבוב וכשבסוף היה לו ערמה של רגליים, כנפיים וראש שעל "איפה הזבוב?" במילים אחרות, התלמיד לומד להשתמש בשכלו בדרכים לא מוכרות לנו. הם "משרים את עצמם" בחומרים האלה. הם מתעלמים מגישה אנליטית, וגם מהפרקטיקה של למידה בעל פה ושינון. פרוש סיפור הסופי בא מתוך התבוננות וזה יכול לקחת שנים".
סיפורי עם

אידריס שאה תיאר הרבה מסיפורי העם המפוזרים ברחבי העולם כסיפורים מלמדים. הוא כותב במבוא לסיפור שכזה "הגמל האבוד", הנכלל בספרו "סיפורי העולם":
שאה לא הכחיש שיש ערך מוסרי ובידורי בסיפורים, אלא הדגיש שישנו מימד של הדרכה, לעיתים מוסתר, בסיפורים כאלה. אוסף סיפורי אלף לילה ולילה ואוספים אחרים של סיפורי עמים ומיתוסים נחשבים כסיפורים מלמדים. הסיפורים שמסופרים מחדש ובצורה פשוטה כסרטים על ידי דיסני מהווים דוגמאות עכשוויות לסוג זה של סיפור. רוברט אורנסטיין כותב:
משלים

אומנם למשלים רבים, כגון משלי איזופוס, יש מוסר השכל, שאה עמד על זה שיש בהם רמות פרושים מוסתרות מעבר למסר דידקטי פשוט:
סיפורי נאסר א-דין

שאה הוציא לאור ארבעה ספרים של סיפורי מולה נאסר א-דין. סיפורים אלה מוכרים בכל העולם המוסלמי. על פני השטח, אפשר לספר אותם כבדיחות. הם מסופרים שוב ושוב ללא חרף בבתי תה ואתרי בידור באסיה ואפשר לשמוע אותם בבתים וברדיו. אבל לסיפורי נאסר א-דין יש הרבה רמות פרוש. יש בדיחה, ויש גם למשל אנלוגיה בין מבנה הסיפור ותכונות של הטבע האנושי.
הפצה ופיזור בעולם

לא ניתן לקבוע מתי התחילו לספר סיפורים מלמדים. אוסף "סיפורי העולם" (אנ') ששאה הוציא לאור כולל את "מעשה שני האחים", סיפור מצרי עתיק מהמאה השתים עשרה לפנה"ס. אוסף סיפורי הג'טקה מהודו של המאה השלישית לפנה"ס עברו מערבה דרך הפנצ'טנטרה, שהכירו בתפקיד המלמד שלהם מזמן. דוגמה מהאוסף היא סיפור "הנמר, הברהמין והתן" שהופיע לראשונה באירופה לפני 900 שנה באוסף של פטרוס אלפונסי (אנ') "Disciplina Clericalis". השם תורגם מלטינית כ"קורס לימודים לקורא".
העיוורים והפיל שימש את הג'יינים, הבודהיסטים, ההינדואים וגם את הסופרים הסופים הפרסים סאנאי מחזני, פריד א-דין עטאר, וג'לאל א-דין רומי. "סיפורי הדרווישים" (אנ') של שאה, אוסף נרטיבים שמקורם טקסטים סופים קלאסיים ומקורות בעל פה מהמאה השביעית עד המאה העשרים, כולל את הגרסה של סאנאי.
ההגבלה במסורות דתיות אחרות היא ברורה, בכל מקום שהנראטיב משמש להדרכה ולא לשם ייצור או הנצחת אמונה או נאמנות. לדוגמה קואנים של זן (בודהיזם), סיפורי החסידים או המשלים של ישו.
דוגמאות של ספורים מלמדים

פנצ'טנטרה
נראטיבים מסופרים כגון: סאנאי, פריד א-דין עטאר, ג'לאל א-דין רומי, סאעדי, אמיר קחוסרוו
מעשיות מסיפורי קנטרברי כגון סיפור הפרנקלין, סיפורו של המחלן וסיפורו של הסוחר
המנון הפנינה
סינדרלה
סיפורי אלף לילה ולילה
אלאדין ומנורת הקסמים
סיפורים מאוספי האחים גרים כגון "מים החיים"
הערות שוליים

1 2  Doris Lessing, On Sufism and Idries Shah's The Commanding Self (1994), מארכיון, ‏18 ליולי 2007 (באנגלית)
↑  Hardin, Shields Nancy (October 1977). "The Teaching Story and Doris Lessing". Twentieth Century Literature. 23: 314–25. doi:10.2307/441260.
↑  מתוך "Learning from Stories" הרצאה לקהל של אידריס שאה בשנת 1976. להורדה:
↑  Malik, Jamal; Hinnells, John R., eds. (2006). Sufism in the West. London, UK/New York, NY: Routledge Taylor & Francis Group. p. 32. ISBN 0-415-27407-9.
↑  טהיר שאה, בנו של אידריס שאה כותב "לעיתים קרובות אבי דחה את הפניות מאנשים שחיפשו מורה. הוא היה אומר: 'זה בן אדם שרק רוצה גורו", או "לא ניתן ללמד אותו, מפני שהוא עדיין לא מוכן ללמוד'. הוא הפנים אלא שהוא כן קיבל לסיפורים מלמדים סופיים וכתובים של המורים הגדולים - ביניהם עומר כיאם, יללודין רומי, חקים סנאי, אל-ע'זאלי, וסעדי משירז."
 האתר של טהיר שאה
↑  .Shah, Idries (1991). World Tales. Octagon Press. p. 336. ISBN 0-86304-036-5.
↑  Robert Ornstein To Speak at Library of Congress on Afghan "Teaching-Stories", ‏17 במרץ 2010
↑  Idries Shah "The Teaching Story: Observations on the Folklore of Our Modern Thought", ‏3 באוקטובר 2017
↑  The Exploits of the Incomparable Mulla Nasrudin, ISBN 0-86304-022-5, The Subtleties of the Inimitable Mulla Nasrudin, ISBN 0-86304-021-7, The Pleasantries of the Incredible Mulla Nasrudin, ISBN 0-86304-023-3 and The World of Nasrudin, ISBN 0-86304-086-1
↑  Ranelagh, E.L. (1979). The Past we Share. London, Melbourne, New York: Quartet Books Ltd. p. 165. ISBN 0-7043-2234-X.
סוכן תוכנה

במדעי המחשב, סוכן תוכנה הוא תוכנה הפועלת עבור תוכנה או משתמש אחרים כמייצגת שלהם. כאשר מספר סוכנים פועלים במערכת אחת המערכת מכונה מערכת מרובת סוכנים.
חלק מסוכני התוכנה נחשבים לאוטונומיים, מאחר שהם מכילים את כל הנדרש לפעולתם ומסוגלים לקבל החלטות עצמאיות ולפעול על פי החלטות אלה, מתוך צורך לספק מטרות פנימיות וביחס לסביבה כפי שהם חשים אותה. הטענה כי סוכן תוכנה (או כל תוכנה אחרת) היא אוטונומית היא שנויה במחלוקת, במיוחד לאור העובדות הבאות: סוכני התוכנה מפוקחים בדרך כלל על ידי המשתמש בתוכנה אותה הם משרתים, המשתמש פעמים רבות אחראי ליצירה או להפסקת הפעולה שלהם ולפיכך המשתמש מעורב באספקטים רבים של פעולת הסוכנים ה"אוטונומיים". 
יחד עם זאת, סוכני תוכנה המסוגלים להגיב לסביבתם (אדאפטיביים) נחשבים פעמים רבות לסוכנים חכמים.
במערכות מרובות סוכנים, שיתוף הפעולה בין הסוכנים מחייב שיתוף של סמנטיקה ומידע אודות הסוכנים, המופץ על ידי מערכות המחשבים.
הגדרה

המושג "סוכן" הוא סוג של הפשטה, רעיון, או קונספט, בדומה למושגים מתודה, פונקציה ואובייקט בתכנות מונחה אובייקטים. בתור הפשטה שכזו, המושג סוכן מאפשר גישה נוחה וחזקה לתיאור ותכנון של ישות תוכנה מורכבת, המסוגלת לבצע משימות בשמו של משתמש.
-- כל הכתוב בהמשך מתבסס על פרק 2 של הספר "An Introduction to multiagent systems" ל- Michael Wooldridge, ההגדרה של סוכן היא: סוכן הוא מערכת מחשבים שממוקמת בסביבה כלשהי, ושיש לה את היכולת לפעול באופן אוטונומי בסביבה זו במטרה להשיג יעדי תכן (Wooldridge & Jennings, 1995).
יכולות של סוכני תוכנה חכמים:
תגובתיות: היכולת לחוש את הסביבה, להבין את המצב ולהגיב לשינויים במצב בסביבה.
תכליתיות / יוזמה: היכולת לפעול בהתאם ליעדים.
יכולת חברתית: היכולת לתקשר עם סוכנים אחרים.
סוכני תוכנה לעומת עצמים:
סוכנים אוטונומיים יותר מעצמים.
לסוכנים יש התנהגות גמישה, הנובעת מיכולתם להגיב לסביבה, לפעול בתכליתיות ולהיות חברתיים.
לסוכני תוכנה יש לפחות thread of control אחד (במונחים של multi-threading).
ניתן לגשת להגדרה של יכולות העיבוד של סוכני תוכנה משני כיוונים שונים:
עיבוד של ה- state הפנימי של הסוכן ואונטולוגיות לייצוג ידע.
הממשקים האינטראקטיביים - סטנדרטים המאפשרים הגדרה של תקשורת בין פעולות.
סוכני התוכנה משמשים למידול של העולם האמיתי, עם כל הסיבוכיות שלו, האירועים המתרחשים במקביל והעיבוד המקבילי שבו.
הגדרה > ההבדל בין עצמים ובין סוכנים

קיים ויכוח בספרות על הדומה והשונה בין המושגים אובייקט וסוכן תוכנה. אובייקט תוכנה מוגדר באמצעות התכונות שלו (Attributes) והמתודות, שהן הפונקציות המאפשרות גישה אליהן (Methods). סוכן תוכנה מוגדר פעמים רבות באמצעות תכונות ומטרות התנהגות ופונקציות המשרתות השגת תכונות ומטרות אלה.

הבדל משמעותי נוסף בין עצם לסוכן הוא אופן השימוש בהם. כאשר משתמש מבקש מעצם לשנות תכונה שלו, הוא אינו יכול לפנות ישירות אל התכונה, שכן על פי תכונה הכימוס (Encapsulation) היא אינה מוחצנת למשתמש, אלא פנימית לעצם. במקום זאת, המשתמש פונה ומפעיל מתודה של העצם, המשמשת לשינוי התכונה באופן הנדרש. למשל, אם עצם כלשהו מחזיק תכונה שנקראת X והמשתמש מעוניין להגדיל את ערכו של X ב-1 הוא יפנה למתודה שמוסיפה ערכים ל-X והמתודה תשנה את הערך. לעצם אין יכולת לשלוט על ההתנהגות של המתודות המוחצנות שלו והוא מחויב לבצע כל פעולה שמשתמש ביקש ממנו.
סוכן תוכנה, לעומת העצם, מקבל פניה באופן דומה מהמשתמש, אלא שלסוכן התוכנה יכולת לשלוט בהפעלת הפונקציות שלו. בדוגמה שניתנה קודם לכן, אם נפנה לסוכן תוכנה ונבקש ממנו להגדיל את ערכה של תכונה כלשהי X אצלו ב-1 הסוכן יחשוב האם שינוי זה "משרת את מטרותיו", ורק לאחר מכן יבצע את הפעולה. לפיכך, ניתן לומר שגם המתודות של הסוכן "כמוסות" והקשר שלו לעולם החיצון מתמצה ביכולת שלו לקבל מסרים מהסביבה. ניתוח המסרים הוא פונקציה פנימית של הסוכן.
תכונות

למשתמש החיצוני, סוכן תוכנה הוא תוכנית שמשרתת את האנשים ופועלת בשמם. סוכן התוכנה נדרש לפעול בסביבה משתנה, ולכן סוכן תוכנה חייב להכיל את התכונות הבאות: תגובתיות, אוטונומיות ותכליתיות (כלומר הנעה לעבר מטרה פנימית שלו) ולעיתים מכיל גם שילוב עם התכונות הנוספות: תקשורתיות, ניידות ולמידה.
סוכני התוכנה הם התוצר של המפגש בין עולם בינה מלאכותית ועולם הרשת. לפיכך, הם משלבים יכולת תקשורת, כלומר הפעלת תכונות שלהם על ידי משתמש חיצוני, עם יכולות של בינה מלאכותית, כמו השגת מטרות, הסקת מסקנות מאירועים חיצוניים ופעולה על פי מסקנות אלה. לפיכך התכונות העיקריות של סוכנים הן: אוטונומיות, תכליתיות, תגובתיות, תקשורת, למידה ויכולת לשמור על רציפות זמנית של ההתנהגות שלהם (לא לשנות דעה מהר מדי).
היסטוריה

ניתן למצוא את התפישה של סוכן תוכנה כבר במודל של "שחקן" (Actor) שפיתח Hewitt,1977 - עצם שמכיל את כל הדרוש לו, אינטראקטיבי ובעל יכולת לבצע את פעולתו באופן רציף ומתוזמן עם הסביבה, בעל מצבים (states) פנימיים ויכולת תקשורת.
באופן אקדמי יותר ניתן לומר שסוכני תוכנה הם פיתוח של המושג מערכות מרובות סוכנים, שהן כשלעצמן תולדה של התחומים הבאים: בינה מלאכותית מבוזרת, פתרון בעיות באופן מבוזר ובינה מלאכותית מקבילית. כתוצאה מכך, ירשו סוכני התוכנה את כל הטוב והרע שבאבותיהם המולידים.
ההתפתחות של סוכני התוכנה לא חלה באופן מסודר, מלמטה למעלה, תוך הוספת תכונות באופן הדרגתי, אלא מלמעלה למטה, כרעיונות שהפכו למימושים, שרובם לא מוצלחים. ישנם סוגים רבים של סוכני תוכנה, כפי שניתן לראות בשימושים המפורטים בהמשך.
שימושים > סוכני רכש (Shopping Bots)

סוכנים אלה מסייעים לגולשים ברשת האינטרנט למצוא מוצרים ושירותים שהם מחפשים אחריהם. לדוגמה, כאשר אדם גולש ברשת ומחפש מוצר ב-ebay, בחלק התחתון של הדף ישנה הפנייה לרשימה של מוצרים דומים, שלקוחות אחרים חיפשו באופן דומה לגולש הספציפי. ההנחה בבסיס יכולת זו היא שאנשים שמחפשים מוצרים דומים מחזיקים בטעם דומה ולכן סביר שיתעניינו בדברים שלקוחות אחרים חיפשו או רכשו.
שימושים > סוכני משתמש

סוכנים אלה נועדו לבצע פעולות באופן אוטומטי עבור המשתמש. לדוגמה, ישנם סוכנים המסווגים דוא"ל לפי סדר העדיפויות של המשתמש, מאגדים דיווחי חדשות על פי קטגוריות או ממלאים טפסים ברשת עבור המשתמש מתוך מידע פנימי שאגור בהם.
דוגמה מורכבת יותר של סוכנים אלה היא סוכנים שמסוגלים לנהל משא ומתן מול משתמש או סוכן תוכנה שמייצג אותו במכרזים מסוגים שונים ברשת. סוכנים אלה יכולים להיות מבוססים על משא ומתן חד-ממדי (למשל: רק המחיר מעניין במשא ומתן כזה) או על משא ומתן רב-ממדי הכולל שקלול של החשיבות של נושאים שונים. דוגמה לאחרון היא סוכנים המסוגלים לנהל משא ומתן על חופשה שהמשתמש מבקש לרכוש, תוך שקלול של מחיר הטיסה, מספר טיסות ההמשך הנדרש, איכות בית המלון ומשך החופשה ולהביא למשתמש את החופשה הטובה ביותר מבחינתו להחלטה אם הוא מעוניין לרכוש אותה במחיר שהסוכן השיג עבורו.
שימושים > ניטור ומעקב

סוכנים אלה משמשים למעקב אחרי ציוד, בדרך כלל מערכות מחשב. למשל, סוכן המוודא שמלאי המוצרים של חברה מסוימת כפי שמדווח במערכת ניהול המלאי שלה אינו יורד מגבול מסוים, או שהמחיר של המוצר משתנים בשוק החופשי. הסוכן מדווח חזרה לחברה ומאפשר למשתמש בחברה להחליט החלטות האם לשווק את המוצר לשוק, לייצר מוצרים נוספים ועוד.
שימושים > סוכני כריית מידע (Data Mining)

סוכנים אלה משתמשים בשיטות של טכנולוגיית המידע (Information Technology) לחיפוש אחרי תבניות ומגמות בכמויות גדולות של מידע ממקורות שונים. המשתמש יכול להגדיר לסוכני התוכנה מהן קטגוריות המידע שהוא מבקש מהסוכנים לנתח. דוגמה לסוג כזה של סוכנים הוא סוכן המחפש מגמה בשוק ומחזיר תשובה למשתמש / חברה באופן שמאפשר קבלת החלטות בחברה. לדוגמה, סוכן כזה יכול לזהות התפתחות של תנאי מיתון במשק ובהתאם החברה תחליט לגבי מדיניות העסקת כוח האדם שלה, תנאי שכר ועוד.
שימושים > דוגמאות נוספות

דוגמאות נוספות של סוכנים חכמים כוללים מסנני spam, רובוטים שחקנים וכלי ניטור של שרתים. מנועי חיפוש משתמשים בסוכנים לצורך תהליך האינדוקס. דוגמאות נוספות ניתן למצוא ב- BotSpot. 

הרשימה הבאה כוללת קישורים לנושאים הקרובים לסוכני תוכנה:
סוכן משתמש - לגלישה ברשת האינטרנט.
סוכני העברת דואר - סוכנים המשמשים להגשת דואר למשתמש, לדוגמה Microsoft Outlook. סוכנים אלה מסייעים למשתמש מבלי שיאלץ להבין בפרוטוקולים התומכים בהעברת הדואר, כמו POP3 ואף מאפשרים לו לסווג את הדואר על פי עניין.
סוכן SNMP.
DAML - שפה מבוססת XML להגדרת תקשורת בין סוכנים. Defence Agent Markup Language.
Ontology Web Language.
daemons במערכות דמויות Unix.
סוכני ניהול (Management agents) המשמשים לניהול רכיבי טלקום.
אספקטים חוקיים

https://web.archive.org/web/20070929162445/http://www.softwareagents.nl/ - אתר שמציג קווים כלליים של חוקים או הצעות חוק ונושאים טכניים נוספים בנושא של סוכני תוכנה.
ראו גם

GNUBrain - מימוש של תבנית למערכות מרובות סוכנים (רישיון GPL).
סביבת סוכני תוכנה
נט לוגו
לקריאה נוספת

Artificial Intelligence: A Modern Approach (2nd Edition) by Stuart J. Russell & Peter Norvig, (2002) Prentice Hall, ISBN 0137903952
Carl Hewitt and Jeff Inman. DAI Betwixt and Between: From "Intelligent Agents" to Open Systems Science IEEE Transactions on Systems, Man, and Cybernetics. Nov./Dec. 1991.
Hyacinth S. Nwana, Divine T. Ndumu: An Introduction to Agent Technology, Software Agents and Soft Computing 1997: 3-26.
Chyi-Ren Dow, Chi-Ming Lin, and Chen-Ming Lin, Network Agent Application, Mobile Computing Laboratory, Dept. of IECS, Feng Chia University, Taiwan, R. O. C., 2005.
An Introduction to Multiagent System, Michael Wooldridge (2002), John Wiley & Sons, ISBN 047149691X
סלט ביצים

| --- | --- |

 
 מאכלים
 סוג:  סלט, מנה 
 מרכיבים עיקריים:  ביצה 
 
סלט ביצים עם בצל ירוק
סלט ביצים הוא מאכל מהמטבח המזרח אירופאי והאנגלו-אמריקני הנפוץ גם במטבח היהודי. המתכון הבסיסי כולל ביצים קשות מפוררות, מעורבות במיונז ועם מלח. תוספות מקובלות הן בצל (בצל יבש טרי וקצוץ דק או מטוגן או בצל ירוק קצוץ), חרדל ופלפל שחור. יש המוסיפים מלפפון חמוץ קצוץ.
סלט ביצים מוגש קר, כמנה ראשונה או כמילוי לכריכים. בכריכים נהוג להוסיף לו ירקות כגון מלפפון, עגבנייה, פלפל וכן מחמצים כגון מלפפון חמוץ וגמבה חמוצה.
עונת 2019/2020 בליגה האדריאטית

| --- | --- |

 תאריך התחלה:  4 באוקטובר 2019
 תאריך סיום:  12 במרץ 2020
 מספר משתתפות:  12
 זוכה:  לא נקבע
 → 2018/20192020/2021 ←
 
עונת 2019/2020 בליגה האדריאטית הייתה העונה ה-19 של תחרות לקבוצות כדורסל. תחרויות התקיימו ב-2 חטיבות. בחטיבה הראשונה (עליונה) השתתפו קבוצות מהמדינות הבאות: סרביה - 4 קבוצות, סלובניה - 3 קבוצות, קרואטיה - 2 קבוצות, בוסניה והרצגובינה - קבוצה בודדת, מונטנגרו - 2 קבוצות.
המשחק הראשון התקיים ב-4 באוקטובר 2019. בעקבות מגפת הקורונה הוחלט לעצור את התחרות ב-22 במרץ 2020. ב-27 במאי הוחלט לא לחדש את התחרות. סוכם שלא ייקבע מנצחת התחרות ואף קבוצה לא תרד לחטיבה השנייה.
בתחרות השתתפו 12 קבוצות. בסיום העונה הקודמת פטרול אולימפיה מסלובניה ירדה לחטיבה השנייה של הליגה. במקומה עלתה בת ארצה קופר פרימורסקה.
התחרות הייתה מתוכננת לעונה הסדירה (22 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות בשלב חצי הגמר ועד ל-3 ניצחונות בשלב הגמר.
טבלת הליגה בסיום 21 סיבובים

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | סרביה פרטיזן בלגרד | 21 | 17 | 4 | 1754 | 1538 | 216 | 38 |
| 2 | מונטנגרו בודוצ'נוסט פודגוריצה | 21 | 15 | 6 | 1713 | 1517 | 196 | 36 |
| 3 | סרביה הכוכב האדום בלגרד | 21 | 14 | 7 | 1758 | 1562 | 196 | 35 |
| 4 | סלובניה צדביטה אולימפיה | 21 | 13 | 8 | 1766 | 1716 | 50 | 34 |
| 5 | מונטנגרו מורנר בר | 21 | 13 | 8 | 1774 | 1754 | 20 | 34 |
| 6 | סלובניה קופר פרימורסקה | 21 | 12 | 9 | 1640 | 1687 | 47 - | 33 |
| 7 | סרביה FMP בלגרד | 21 | 10 | 11 | 1767 | 1729 | 38 | 31 |
| 8 | בוסניה והרצגובינה איגוקאה | 21 | 7 | 14 | 1670 | 1779 | 109 - | 28 |
| 9 | קרואטיה ציבונה זאגרב | 21 | 7 | 14 | 1606 | 1734 | 128 - | 28 |
| 10 | קרואטיה זאדאר | 21 | 6 | 15 | 1655 | 1769 | 114 - | 27 |
| 11 | סרביה מגה לקס | 21 | 6 | 15 | 1693 | 1832 | 139 - | 27 |
| 12 | קרואטיה קרקה נובו מסטו | 21 | 6 | 15 | 1496 | 1675 | 179 - | 27 |
פיינל פור

בוטל בעקבות הפסקת התחרות כתוצאה ממגפת הקורונה.
סמל בורונדי

| --- | --- |

 פרטים
 המחזיק בסמל:  בורונדי 
 תאריך אימוץ:  1996 
 התקנים
 מוטו:  אחדות, עבודה, קידמה
 
סמל בורונדי בנוי בצורת מגן כאשר במרכזו מצויר ראשו של אריה שואג. מאחורי המגן מוצבות 3 חניתות, ומתחתיו פרוסה כרזה עליה חרוט המוטו הלאומי של המדינה - "אחדות, עבודה, קידמה".
ראו גם

דגל בורונדי
המנון בורונדי
סמל בוסניה והרצגובינה

| --- | --- |

 פרטים
 המחזיק בסמל:  בוסניה והרצגובינה 
 תאריך אימוץ:  1998
 פרטים נוספים
 גרסאות קודמות:     סמל בוסניה והרצגובינה  1992 - 1998
 
סמל בוסניה והרצגובינה אומץ בשנת 1998 והחליף את הסמל הישן שנקבע בשנת 1991 מיד לאחר מתן העצמאות לבוסניה והרצגובינה. הסמל זהה לדגל בוסניה והרצגובינה, ואמור לייצג את שלוש הקבוצות האתניות בבוסניה.
הכוכבים החליפו את הפרחים ששימשו בסמל הקודם, ויצרו תחושה כי הם רק מבטאים את השייכות של הבוסנים, וכדי להעתיק את דגל האיחוד האירופי שבעתיד בוסניה תצטרף אליו.
ראו גם

דגל בוסניה והרצגובינה
המנון בוסניה והרצגובינה
סיפורים מפחידים שמספרים בחשיכה (סרט)

| --- | --- |

 מבוסס על:  סדרת הספרים "סיפורים מפחידים שמספרים בחשיכה" מאת אלווין שוורץ
 בימוי:  אנדרה אוברדל 
 הופק בידי:  גיירמו דל טורו שון דניאל ג'ייסון פ. בראון ג'יי. מיילס דייל אליזבת גרייב
 תסריט:  תסריט מאת: האחים דן וקווין הגמן סיפור מאת: גיירמו דל טורו פטריק מלטון מרקוס דנסטן
 עריכה:  פטריק לארסגארד 
 שחקנים ראשיים:  זואי קולטי מייקל גראזה אוסטין אברמס גבריאל ראש אוסטין זאג'ור נטלי גנצהורן דין נוריס
 מוזיקה:  מרקו בלטרמי 
 צילום:  רומן אוסין 
 מדינה:  ארצות הברית 
 חברת הפקה:  CBS Films אנטרטיינמנט ואן 1212 Entertainment Double Dare You Productions Sean Daniel Company
 חברה מפיצה:  בארצות הברית: CBS Films Lionsgate עולמית: אנטרטיינמנט ואן
 שיטת הפצה:  הורדה דיגיטלית, וידאו על פי דרישה 
 הקרנת בכורה:  ישראל 8 באוגוסט 2019 ארצות הברית 9 באוגוסט 2019
 משך הקרנה:  111 דק' 
 שפת הסרט:  אנגלית 
 סוגה:  אימה • מותחן • נוער
 תקציב:  25–26 מיליון דולר
 הכנסות:  106 מיליון דולר
 הכנסות באתר מוג'ו:   scarystoriestotellinthedark
 אתר רשמי
 דף הסרט ב־IMDb
 
סיפורים מפחידים שמספרים בחשיכה (באנגלית: Scary Stories to Tell in the Dark) הוא סרט אימה אמריקאי המבוים על ידי הבמאי אנדרה אוברדל, עם תסריט מאת האחים דן וקווין הגמן שנכתב על פי רעיון של המפיק גיירמו דל טורו. הסרט מבוסס על סדרת ספרי אימה לילדים באותו השם מאת הסופר אלווין שוורץ. בסרט מככבים זואי קולטי, מייקל גראזה, אוסטין אברמס, גבריאל ראש, אוסטין זאג'ור, נטלי גנצהורן ודין נוריס.
הסרט עלה לאקרנים ב-9 באוגוסט 2019, תחת הפצתם של "Lionsgate" ו-"CBS Films". בישראל, הסרט עלה לאקרנים ב-8 באוגוסט 2019
תקציר העלילה

זוהי שנת 1968 באמריקה, ושינוי גדול מורגש באוויר, אך נראה כי הרחק מהאי-שקט בערים הגדולות נמצאת העיירה הקטנה מיל ואלי, שבמשך דורות צלליה ואחוזתה של משפחת בלוז שהתגוררה בקצה העיירה רדפו אותה. שרה בלוז, בת למשפחת בלוז ונערה צעירה עם סודות נוראים, הפכה את חייה המעונים לסדרה של סיפורים מפחידים שאוגדו לכדי ספר אחד שמוצא את דרכו להפוך למציאותי למדי עבור קבוצה של בני נוער שגילו את הספר.
צוות השחקנים

זואי קולטי - סטלה ניקולס
מייקל גראזה - רומן מוראלס
אוסטין אברמס - טומי מילנר
גבריאל ראש - אוגי הילדרברנדט
אוסטין זאג'ור - צ'אק סטיינברג
נטלי גנצהורן - רות
דין נוריס - רוי ניקולס
גיל בלוז - קפטן המשטרה טרנר
לוריין טוסיינט - לו לו
חוויאר בוטט
קולטון גובו
הפקה > פיתוח

בשנת 2013, חברת ההפקה "CBS Films" רכשה את זכויות ההפקה לסדרת ספרי האימה לילדים מאת אלווין שוורץ, "סיפורים מפחידים שמספרים בחשיכה", מתוך כוונה להפיק אותו כסרט עלילתי באורך מלא. בשנת 2014, נודע שהסופר ג'ון אוגוסט יכתוב את התסריט של הסרט עבור "CBS Films".
ב-14 בינואר 2016, הוכרז שהמפיק והיוצר גיירמו דל טורו יפתח את הפרויקט, עם פוטנציאל לבימוי הסרט במקביל להפקת הסרט לצדם של שון דניאל, ג'ייסון פ. בראון, ג'יי. מיילס דייל ואליזבת גרייב. בפברואר 2016, "CBS Films" שכרו את האחים דן וקווין הגמן כדי לשכתב את הטיוטה שנכתבה על ידי אוגוסט, ועל ידי מרקוס דנסטן ופטריק מלטון לפניו. בדצמבר 2017, נמסר שהבמאי אנדרה אוברדל יביים את הסרט.
באפריל 2018, נודע שדל טורו ייקח חלק בכתיבת התסריט עבור הסרט, שימומן בשיתוף פעולה על ידי "CBS Films" ו-"אנטרטיינמנט ואן".
הפקה > ליהוק

באוגוסט 2018, זואי קולטי, מייקל גראזה, אוסטין אברמס, גבריאל ראש, אוסטין זאג'ור ונטלי גנצהורן הצטרפו לצוות השחקנים הראשי. בספטמבר 2018, דין נוריס, גיל בלוז, לוריין טוסיינט וחאוויר בוטט הצטרפו לצוות השחקנים.
הפקה > צילומים

צילומי הסרט החלו ב-28 באוגוסט 2018 והסתיימו ב-1 בנובמבר 2018 באונטריו, קנדה.
הפקה > מוזיקה

את שיר הנושא של הסרט "Season of the Witch", ביצעה הזמרת-יוצרת האמריקאית לנה דל ריי.
שיווק והפצה

תמונות וטיזרים ראשונים מתוך הסרט נחשפו לראשונה במהלך סופרבול LIII. הסרט עלה לאקרנים ב-9 באוגוסט 2019, תחת הפצתם העולמית של "Lionsgate" ו-"CBS Films".